శిశ్ రామ్ ఓలా

శిశ్ రామ్ ఓలా ( 1927 జూలై 30- 2013 డిసెంబరు 15) రాజస్థాన్ రాష్ట్రానికి చెందిన రాజకీయ నాయకుడు. శిశ్ రామ్ ఓలా 4 దశాబ్దాలకు పైగా రాజస్థాన్ రాజకీయాలను శాసించాడు. శిశ్ రామ్ ఓలా ఏడు పర్యాయాలు రాజస్థాన్ శాసనసభకు ఎన్నికయ్యారు ఐదు పర్యాయాలు లోక్‌సభకు ఎన్నికయ్యారు. ఆయన భారత జాతీయ కాంగ్రెస్ పార్టీకి చెందిన రాజకీయ నాయకుడు.

 రాజకీయ జీవితం 

శిష్ రామ్ ఓలా 1957 నుండి 1990 వరకు రాజస్థాన్ శాసనసభ సభ్యునిగా అత్యధిక కాలం పనిచేశారు . ఎమ్మెల్యేగా ఉన్న సమయంలో శిశ్ రామ్ ఓలా, 1980 నుండి 1990 వరకు, ఆయన రాజస్థాన్ ప్రభుత్వంలో మంత్రి గా కూడా పనిచేశాడు. 1993 నుంచి 1996 వరకు ఆయన రాజస్థాన్ శాసన సభ్యుడిగా పనిచేశారు. 1996లో, శిశ్ రామ్ ఓలా లోక్‌సభకు ఎన్నికయ్యాడు. పార్లమెంట్ కి ఎన్నికైన తర్వాత ఆయన 1996 నుండి 97 వరకు భారత రసాయనాల శాఖ మంత్రిగా పనిచేశాడు. ఆ తర్వాత 1997 నుంచి 1998 వరకు ఆయన కేంద్ర జలవనరుల శాఖ సహాయ మంత్రిగా పనిచేశారు.

మంత్రిగా పనిచేసిన తరువాత, శిశ్ రామ్ ఓలా 1998, 1999, 2004 2009 వరుసగా నాలుగు సార్లు ఎంపీగా ఎన్నికయ్యారు. 2004 మే 23 నుండి 2004 నవంబరు 27 వరకు శిశ్ రామ్ ఓలా, అప్పటి ప్రధానమంత్రి డాక్టర్ మన్మోహన్ సింగ్ ప్రభుత్వంలో భారత గనుల శాఖ కార్మిక శాఖ మంత్రిగా పనిచేశాడు. శిశ్ రామ్ ఓలా కుమారుడు, బిర్జేంద్ర ఓలా, రాజస్థాన్ ప్రభుత్వంలో మంత్రిగా పనిచేశాడు .. Fourteenth Lok Sabha Members Bioprofile

శిశ్ రామ్ ఓలా 1968లో భారతదేశ నాలుగవ అత్యున్నత పురస్కారం పద్మశ్రీ అవార్డుతో సత్కరించబడ్డారు. india.gov.in

అఖిల భారత ఇందిరా కాంగ్రెస్ (సెక్యులర్) పార్టీని కూడా స్థాపించాడు. 2002లో కాంగ్రెస్‌లో విలీనం చేశాడు.

 మరణం 

2013 డిసెంబరు 15న గుండెపోటు కారణంగా గుర్గావ్‌లోని ఆసుపత్రిలో శిష్ రామ్ ఓలా చికిత్స పొందుతూ మరణించారు. గుండెపోటు రావడంతో ఆయన ఆస్పత్రిలో చేరారు.Cabinet minister Sis Ram Ola passes away – Times Of India

 మూలాలు 

వర్గం:1927 జననాలు
వర్గం:2013 మరణాలు
వర్గం:రాజస్థాన్ వ్యక్తులు
వర్గం:రాజస్థాన్ రాజకీయ నాయకులు
వర్గం:భారత ప్రభుత్వ మంత్రులు
వర్గం:భారత జాతీయ కాంగ్రెస్ నాయకులు
వర్గం:భారత గనుల శాఖ మంత్రులు
వర్గం:భారత కార్మిక శాఖ మంత్రులు
వర్గం:గుండెపోటు మరణాలు